CELEX: 32010R1138
Language: ro
Date: 2010-12-07 00:00:00
Title: Regulamentul (UE) nr. 1138/2010 al Comisiei din 7 decembrie 2010 de modificare pentru a 140-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii

8.12.2010   
            
            
               RO
            
            
               Jurnalul Oficial al Uniunii Europene
            
            
               L 322/4
            
         REGULAMENTUL (UE) NR. 1138/2010 AL COMISIEI
   din 7 decembrie 2010
   de modificare pentru a 140-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special, articolul 7 alineatul (1) litera (a) și articolul 7c alineatul (3),
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în temeiul regulamentului menționat anterior. Prin Regulamentul (CE) nr. 246/2006 al Comisiei (2), la anexa I a fost adăugată Sanabel Relief Agency Limited (Sanabel).
            
         
               (2)
            
            
               La 29 septembrie 2010, Tribunalul Uniunii Europene a anulat Regulamentul (CE) nr. 881/2002 în ceea ce privește Sanabel (3), precizând că nu au fost respectate dreptul la apărare, dreptul la revizuire judiciară și dreptul la proprietate.
            
         
               (3)
            
            
               Ca urmare a primirii unei expuneri de motive de la Comitetul Organizației Națiunilor Unite pentru sancțiuni împotriva Al-Qaida și a talibanilor, în august 2009 Comisia a comunicat agenției Sanabel această expunere de motive. În iulie 2010, Comisia a comunicat o expunere de motive conexă, pe care o primise cu puțin timp în urmă de la Comitetul pentru sancțiuni. Sanabel și-a prezentat observațiile cu privire la aceste expuneri de motive.
            
         
               (4)
            
            
               Lista persoanelor, grupurilor și entităților cărora ar trebui să li se aplice înghețarea fondurilor și a resurselor economice, întocmită de Comitetul Organizației Națiunilor Unite pentru sancțiuni împotriva Al-Qaida și a talibanilor, include agenția Sanabel.
            
         
               (5)
            
            
               În temeiul articolului 7c alineatul (3) din Regulamentul (CE) nr. 881/2002, după ce a analizat cu atenție observațiile primite de la Sanabel și luând în considerare natura preventivă a înghețării fondurilor și resurselor economice, Comisia consideră că includerea pe listă a agenției Sanabel este motivată prin faptul că aceasta este asociată cu talibanii, cu Usama bin Laden sau cu rețeaua Al-Qaida.
            
         
               (6)
            
            
               Având în vedere cele menționate anterior, decizia privind includerea pe listă a agenției Sanabel ar trebui înlocuită cu o nouă decizie care să confirme includerea acesteia în anexa I la Regulamentul (CE) nr. 881/2002.
            
         
               (7)
            
            
               Având în vedere caracterul preventiv și obiectivul înghețării fondurilor și resurselor economice în temeiul Regulamentului (CE) nr. 881/2002, precum și necesitatea protejării intereselor legitime ale operatorilor economici, care s-au bazat pe decizia adoptată în 2006, prezentul regulament ar trebui să se aplice cu începere de la 11 februarie 2006.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului pentru revizuirea includerii pe liste în temeiul Regulamentului (CE) nr. 881/2002,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la 9 decembrie 2010.
   Prezentul regulament se aplică de la 11 februarie 2006.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 decembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 139, 29.5.2002, p. 9.
   
      (2)  JO L 40, 11.2.2006, p. 13.
   
      (3)  Cauza T-136/06 (hotărâre pronunțată în cauzele conexe T-135/06 până la T-138/06).
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Se confirmă următoarea mențiune la rubrica „Persoane juridice, grupuri și entități”:
      
         „Sanabel Relief Agency Limited [alias (a) Sanabel Relief Agency, (b) Sanabel L’il-Igatha, (c) SRA, (d) Sara, (e) Al-Rahama Relief Foundation Limited]. Adresa: 63 South Rd, Sparkbrook, Birmingham B 111 EX, United Kingdom, (b) 1011 Stockport Rd, Levenshulme, Manchester M9 2TB, United Kingdom, (c) P.O. Box 50, Manchester M19 25P, United Kingdom, (d) 98 Gresham Road, Middlesbrough, United Kingdom, (e) 54 Anson Road, London NW2 6AD, United Kingdom. Alte informații: (a) număr de înregistrare ca organism de binefacere: 1083469, (b) număr de înregistrare: 3713110. Data desemnării menționată la articolul 2a alineatul (4) litera (b): 7.2.2006.”